2021 m. LFF I lyga

**2021 m. LFF I lyga** – antrosios pakopos futbolo pirmenybės, vykusios Lietuvoje 2021 m. kovą–spalį.

## Pasirengimas

2021 m. kovo 9 d. pranešta, kad pasikeitė I lygos internetinis adresas. I lygoje įvyko didelė klubų kaita – 4 komandos pakilo į A lygą, prisijungė 5 komandos iš II lygos. Pagal LFF nuostatus, 2021 m. sezone dvi pirmąsias vietas užėmusios komandos iškovojo teisę sportiniu principu kilti į A lygą, paskutinę vietą užėmusi komanda turėjo kristi i II lygą, o užėmusi priešpaskutinę vietą – žaisti pereinamąsias rungtynes su II lygoje 4 vietą užėmusia komanda (3 pirmosios komandos iš II lygos kitame sezone sportiniu principu turėjo patekti į I lygą). 2021 m. I lygoje žaidė 14 komandų, o 2022 m. buvo tikimasi dalyvių skaičių padidinti iki 16. I lygoje gali būti ne daugiau nei 6 dublerių „B“ komandos, jos negali kilti į A lygą.

Rungtynėse buvo galima daryti 5 keitimus. Pavasario žaidėjų perėjimų langas numatytas sausio 12 d. – kovo 18 d., o vasaros – birželio 20 d. – liepos 19 d. Taisyklės apie žaidėjus nustatytos LFF varžybų nuostatuose. Vasarą įvyko perėjimai. Viena iš labiausiai pasikeitusių komandų buvo Klaipėdos „Neptūnas“.

### Licencijavimas

Kvietimas licencijuotis paskelbtas 2020 m. lapkričio 12 d., duodant laiko iki gruodžio 15 d. 2020 m. gruodžio mėn. paraiškas licencijuotis į numatytas 16 vietų pateikė 17 komandų:
* Praėjusio sezono I lygos dalyviai – Vilniaus Vytis, FK Minija, FK Atmosfera, BFA Vilnius, Panevėžys B, Žalgiris B, Riteriai B, Kauno Žalgiris B;
* Praėjusio sezono II lygoje 1-2 vietas užėmusios komandos – FK Šilas, Banga B, FK Neptūnas;
* Kiti praėjusio sezono II lygos dalyviai – FK Ekranas, FK Atlantas, Sūduva B, FK Babrungas;
* Komandos iš žemesnių lygmenių – FK Garliava, Be1 NFA;

Į numatytas keturias papildomas vietas A lygoje bandė licencijuotis 6 komandos iš I lygos:
* FK Nevėžis, FC Hegelmann Litauen, FC Jonava, FC Džiugas, FA Šiauliai, DFK Dainava.

Sportiniu principu nė viena komanda 2020 m. neiškrito iš A lygos. Sausio 25 d. „Atlantas“ informavo LFF, kad atsiima paraišką ryšium su klubui pritaikyta bauda, kuri smarkiai įtakoja klubo biudžetą ir rėmėjų norą investuoti. Nesumokėjus baudos klubas neįgyvendins finansinių licencijavimosi reikalavimų. Bauda buvo skirta už sutartų rungtynių organizavimą 2019 m. Klubo vadovas ėmė kalbėti apie galimą klubo bankrotą.

LFF licencijavimo komiteto posėdis dėl LFF I lygos licencijų išdavimo buvo planuojamas 2021 m. vasario 18 d., bet vyko vasario 19 d. Iškart licencijas gavo 15 komandų. Licencijų negavusios komandos galėjo apeliuoti iki vasario 25 d. Vieno klubo apeliacija buvo patenkinta, likę klubai galėjo prašyti dalyvauti išimties tvarka iki kovo 10 d. Kovo 10 d. LFF paskelbė kad jau gavę I lygos licencijas Be1 ir FK Garliava negali dalyvauti I lygoje, nes praėjusį sezoną nedalyvavo LFF II lygos pirmenybėse.

## Komandos

Rungtyniavo 14 komandų, tarp kurių šešios „B“ komandos buvo dublerinės A klubų ekipos. 

## Rezultatai

Varžybos vyko 2 ratų sistema, komandos sužaidė po 26 rungtynes. Lygos nugalėtojai galėjo paaiškėti paskutinę pirmenybių dieną, kai susitiko pirmą vietą užimanti „Jonava“ ir antrą vietą užimantys „FA Šiauliai“. Iki paskutiniojo turo rungtynių nebuvo aišku, kuri ekipa taps I lygos nugalėtojais. Laimėjusi arba lygiosiomis sužaidusi Jonavos komanda būtų užsitikrinusi nugalėtojų vardus. Namuose žaidusi Jonavos ekipa pralaimėjo Šiauliams rezultatu 0-1. Abi komandoje buvo surinkusios po 66 taškus ir buvo žaidžiamos auksinės rungtynės. Jose sprendėsi, kuri ekipa taps I lygos nugalėtojais.

Po balandžio 16 d. vykusių rungtynių tarp „Šilo“ ir „Jonavos“, LFF gavo anoniminį pranešimą, kuriame buvo išreikštas susirūpinimas dėl galimai sutartų rungtynių. Nenustačius manipuliacinių aplinkybių, po savaitės tyrimas buvo pabaigtas. Rugpjūčio 8 d. rungtynėse tarp „Šilo“ ir „Šiaulių“, 86 min. į aikštę buvo išleistas rungtynėms neregistruotas „Šilo“ žaidėjas. Rungtynės baigėsi 2-2, tačiau „Šilui“ buvo užskaitytas techninis pralaimėjimas.

### Galutinė lentelė

|}
* 1 Lyga 2021 Regular Season (Soccerway.com)

### Auksinės rungtynės

Lyderiams surinkus vienodą taškų skaičių, žaidžiamos „auksinės rungtynės“. Dėl lygos nugalėtojų vardo žaidė „Jonava“ ir „Šiauliai“. Pagrindinis laikas baigėsi be įvarčių, pratęsimo metu įvarčių taip pat nebuvo pelnyta. Baudinių serija baigėsi rezultatu 4-3 šiauliečių naudai ir jie tapo I lygos nugalėtojais.

### Geriausi žaidėjai
* balandžio mėn. Meinardas Mikulėnas („Žalgiris B“)
* gegužės mėn. Filip Halgoš („Jonava“)
* birželio mėn. Ričardas Beniušis („Šilas“)
* liepos mėn. Justas Petravičius („Šiauliai“)
* rugpjūčio mėn. Arman Zeynalyan („Atmosfera“)
* rugsėjo mėn. Algis Jankauskas („Šiauliai“)
* spalio mėn. Ignas Raštutis („Šilas“)

### Snaiperiai

3 įvarčiai per rungtynes:

## Pereinamosios rungtynės

Dėl išlikimo I lygoje kovojo 13 vietą užėmusi „Sūduva B“ ir ketvirtąją vietą II lygoje užėmusi „Garliava“. Dvikovą bendru rezultatu 10-0 laimėjo „Garliava“.

----

## Šaltiniai

## Nuorodos
* I lyga (Lietuvosfutbolas.lt, 2022-01-23)
* 1lyga.lt (Pirmos lygos puslapis)